{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Obrazac zakonodavnih aktivnosti - Zakon o provedbi uredbe (EU) 2024/1689 Europskog parlamenta i Vijeća od 13. lipnja 2024. o utvrđivanju usklađenih pravila o umjetnoj inteligenciji  (Akt o umjetnoj inteligenciji)"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"SONJA JURIČIĆ CVITAN","OBRAZAC ZAKONODAVNIH AKTIVNOSTI","Ministarstvo pravosuđa, uprave i digitalne transformacije dostavilo je Europskoj komisiji popis nadležnih tijela sukladno Uredbi (EU) 2024/1689 Europskog parlamenta i Vijeća od 13. lipnja 2024. (Akt o umjetnoj inteligenciji): Agenciju za zaštitu osobnih podataka, Pučku pravobraniteljicu, Pravobraniteljicu za djecu, Pravobraniteljicu za ravnopravnost spolova, Pravobraniteljicu za osobe s invaliditetom (iako imamo Pravobranitelja), Državno izborno povjerenstvo i Agenciju za elektroničke medije. Svaka država članica do 2. studenoga 2024. određuje tijela javne vlasti ili javna tijela iz stavka 1. i objavljuje popis tih tijela. Države članice taj popis dostavljaju Komisiji i drugim državama članicama te ga ažuriraju.\n\nUkoliko će se ovim zakonom detaljnije razrađivati ovlasti predlažem voditi brigu da ovlasti pravobranitelja budu isključivo nadzorne u skladu s člankom 93. Ustava Republike Hrvatske.\n\nPravobranitelj je opunomoćenik Hrvatskoga sabora za promicanje i zaštitu ljudskih prava i sloboda utvrđenih Ustavom, zakonima i međunarodnim pravnim aktima o ljudskim pravima i slobodama koje je prihvatila Republika Hrvatska. Pravobranitelju se može podnijeti pritužbu ako smatra da su, uslijed nezakonitog ili nepravilnog rada državnih tijela, tijela lokalne i područne (regionalne) samouprave i tijela s javnim ovlastima, ugrožena ili povrijeđena njegova ustavna ili zakonska prava.\n\nS obzirom na to da je pravobranitelj opunomoćenik Hrvatskog sabora, a ne Vlade Republike Hrvatske, ne bi trebao niti obavljati upravne poslove kao što to čini ministarstva i druga tijela uprave, putem kojih izvršna vlast provodi svoju vlast. Stoga pravobranitelji ne bi trebali izvršavati obveze u vezi s primjenom ovog akta, već eventualno nadzirati izvršavanje tih obveza od strane drugih nadležnih tijela u skladu s ustavnim ovlastima odnosno rješavati pritužbe.\n\nS obzirom na implikacije umjetne inteligencije na zaštitu autorskih prava odnosno intelektualnog vlasništva, postavlja se pitanje koje tijelo će izvršavati obveze u vezi s ovim segmentom (s obzirom na to da nije određen Državni zavod za intelektualno vlasništvo).","Primljeno na znanje","Komentar primljen na znanje"]